শিবরাত্রিতে বিশেষ আয়োজন জলপাইগুড়ি রাজবাড়ি সাঁতার কমিটির

জলপাইগুড়ি: প্রতিবছরের মত এ বছরও শিবরাত্রি (Maha Shivratri) উপলক্ষে অসংখ্য ভক্তদের মধ্যে প্রসাদ বিতরণের আয়োজন করল জলপাইগুড়ি (Jalpaiguri) রাজবাড়ি (Rajbari) সাঁতার কমিটি (Swimming Committee)।

বুধবার অসংখ্য মানুষের সমাগম ঘটে রাজবাড়ি এলাকায়। একদিকে যেমন ভগবান শিবের মাথায় জল ঢালতে ভক্তদের ঢল নামে অন্যদিকে সকলের জন্যই এদিন প্রসাদ বিতরণের আয়োজন করা হয় সাঁতার কমিটির তরফ থেকে। তবে প্রতিবছরই শিবরাত্রি উপলক্ষে কমিটির তরফে এই আয়োজন করা হয়ে থাকে।

আরও পড়ুন: আপ আমলের ভুল নীতিতে মদকাণ্ডে ক্ষতি ২০০২ কোটি, ক্যাগ রিপোর্ট

উদ্যোক্তাদের তরফে জানানো হয়েছে, গত বছর ১০ হাজারেও বেশি ভক্তদের মধ্যে প্রসাদ বিতরণ করা হয়।

এ বছর লক্ষ্য রয়েছে ১৫ হাজারেরও বেশি মানুষের মধ্যে প্রসাদ বিতরণের। এদিন সকাল ১০.৩০ থেকে শুরু হয় ভক্তদের মধ্যে প্রসাদ বিতরণের কর্মসূচি। এই কাজে কমিটিকে সহায়তা করেছে জলপাইগুড়ি পুরসভা।

পুরসভার উদ্যোগকে সাধুবাদ জানিয়েছেন সাঁতার কমিটির কোষাধ্যক্ষ বিকাশ রায়।